ID-DEĊIŻJONI TAL-KUMMISSJONI
tat-8 ta' Frar 1985
li temenda d-Deċiżjoni 82/426/KEE dwar il-kondizzjonijiet tas-saħħa ta' l-annimali u ċ-ċertifikazzjoni veterinarja għall-importazzjonijiet tal-laħam frisk mill-Istati Uniti tal-Amerika
(85/164/KEE)
IL-KUMMISSJONI TAL-KOMUNITAJIET EWROPEJ,
Wara li ikkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta' Diċembru 1972 dwar il-problemi tal-ispezzjoni tas-saħħa u l-ispezzjoni veterinarja fuq importazzjoni ta' l-annimali ta' l-ifrat u l-majjali u laħam frisk minn pajjiżi terzi[1], kif l-aħħar emendata b'Direttiva 83/91/KEE[2], u b'mod partikolari Artikolu 16 tiegħu,
Billi d-Deċiżjoni tal-Kummissjoni 82/426/KEE[3] li tispeċifika kondizzjonijiet rigward is-saħħa ta' l-annimali u ċ-ċertifikazzjoni veterinarja għall-importazzjoni tal-laħam frisk mill-Istati Uniti ta' l-Amerika;
Billi huwa possibbli, mingħajr riskju tat-tixrid tal-mard, li jkun aċċettat il-laħam ta' l-annimali ta' l-ifrat meta dawk l-annimali oriġinaw mill-Istati Uniti tal-Amerika jew mill-Kanada u qattgħu parti mill-perjodu residenzjali f'pajjiż wieħed jew l-ieħor;
Billi kemm l-Istati Uniti ta' l-Amerika u kemm il-Kanada ntrabtu b'obbligazzjoni mal-Kummissjoni li jassiguraw avviż lill-Kummissjoni u l-Istati Membri, fi żmien mhux aktar tard minn 24 siegħa, tal-konferma tal-każ ta' mard epiżotiku;
Billi l-miżuri li hemm provvedimenti dwarhom f'din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Il-Parti IV taċ-Ċertifikat tas-Saħħa ta' l-Annimali li hemm fl-Anness mad-Deċiżjoni 82/426/KEE huwa hawnhekk mibdul b'dan li ġej:
IV. Ċertifikazzjoni tas-saħħa
Jiena, hawn taħt iffirmat, veterinarju uffiċjali, niċċertifika li l-laħam frisk deskritt hawn fuq inġieb minn:
- fil-każ ta' laħam frisk minn annimali ta' l-ifrat, annimali li baqgħu fl-Istati Uniti ta' l-Amerika jew fil-Kanada għall-anqas tliet xhur qabel ma nqatlu jew mit-twelid fil-każ ta' annimali ta' anqas minn tliet xhur,
- fil-każ ta' laħam frisk minn majjali, nagħaġ u mogħoż, annimali li baqgħu fit-territorju ta' l-Istati Uniti ta' l-Amerika għall-anqas tliet xhur qabel ma nqatlu jew mit-twelid fil-każ ta' annimali ta' anqas minn tliet xhur,
- fil-każ ta' laħam frisk minn solipiedi domestiċi, annimali li baqgħu fit-territorju ta' l-Istati Uniti ta' l-Amerika jew fil-pajjiż ġar fuq il-lista riferita fid-Deċiżjoni tal-Kunsill 79/542/KEE għal-laħam ta' solipiedi domestiċi, għall-anqas tliet xhur qabel ma nqatlu jew mit-twelid fil-każ ta' annimali li għandhom anqas minn tliet xhur,
- fil-każ ta' laħam frisk minn majjali, annimali li ma ġewx minn oqsma li minħabba r-raġunijiet tas-saħħa huma suġġetti għal projbizzjoni bħala riżultat ta' tfaqqiegħ ta' bruċellosi porċina matul is-sitt ġimgħat preċedenti,
- fil-każ ta' laħam frisk minn nagħaġ u mogħoż, annimali li ma ġewx minn oqsma li minħabba r-raġunijiet tas-saħħa huma suġġetti għal projbizzjoni bħala riżultat ta' tfaqiegħ ta' bruċellosi tan-nagħaġ jew tal-mogħoż matul is-sitt ġimgħat preċedenti,
Magħmul.................................... fi..........................
...................................................................................
(Firma tal-veterinarju uffiċjali)
[pic]
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-8 ta' Frar 1985.